text: Izraeli légicsapás - Az izraeli légierő iráni célpontokat támadott hajnalban
  Iráni célpontokat támadott az izraeli légierő szombat hajnalban.
  2024.10.26 09:28MTIA légitámadás több órán át, több hullámban tartott, a gépek katonai célpontokat, elsősorban rakéta- és légvédelmi rendszereket bombáztak - közölte az izraeli média.
  A vadászgépek Izraelt fenyegető rakétákat gyártó üzemekre, iráni légvédelmi létesítményekre mértek csapást, amelyek korlátozhatnák a légierő cselekvési szabadságát, valamint föld-föld ballisztikus rakéták indító állomásait támadták. Egy katonai forrás szerint mintegy húsz iráni célpontra mért csapást Izrael.
  A hadműveletben több tucat izraeli vadász-, hírszerző, és légi-üzemanyagtöltő repülőgép vett részt Irán területén, több helyszínen. A harci gépek biztonságban visszatértek - közölte az izraeli média.
  Az okozott károk felmérése tart, de az IDF már most szélesebb cselekvési szabadsággal rendelkezik - jelentették izraeli katonai források. Közölték: bebizonyították, hogy a zsidó állam bárhol támadhat a Közel-Keleten.
  „Ha az iráni rezsim elköveti azt a hibát, hogy újabb eszkalációba kezd, kötelesek leszünk válaszolni rá” - közölte az izraeli hadsereg szóvivője szombat reggel.
  In response to months of continuous attacks from the regime in Iran against the State of Israel-right now the Israel Defense Forces is conducting precise strikes on military targets in Iran.
  — Israel Defense Forces (@IDF) October 25, 2024
  The regime in Iran and its proxies in the region have been relentlessly attacking... pic.twitter.com/OcHUy7nQvN
  Figyelem! A cikkhez hozzáfűzött hozzászólások nem a ma.hu network nézeteit tükrözik. A szerkesztőség mindössze a hírek publikációjával foglalkozik, a kommenteket nem tudja befolyásolni - azok az olvasók személyes véleményét tartalmazzák.
  Kérjük, kulturáltan, mások személyiségi jogainak és jó hírnevének tiszteletben tartásával kommenteljenek!
  - 22:26 Európai Bizottság: sürgős és hatékony fellépésre van szükség a médiában dolgozók védelme érdekében
  - 20:24 Mentőautó és személygépkocsi ütközött a Budaörsi úton, hárman megsérültek
  - 18:23 Már kétszáz fölé emelkedett a spanyolországi áradások halálos áldozatainak száma
  - 16:20 Beomlott az újvidéki vasútállomás egy része, halottak - képek
  - 15:19 Nagy Márton: külső tényezők húzzák vissza a magyar gazdaságot
  - 14:18 MSZP: rekordmértékű a szegénység
  - 12:15 Döntött a képviselő-testület: 2026-tól nincs rövid távú lakáskiadás Terézvárosban